《卧病京师蒙少伊察院惠米因叙归怀奉呈》
宋代·周行己

卧病逾三伏，辞乡已四年。故人分禄米，邻舍贷医钱。

志业其如命，行藏休问天。吾归舟已具，老去合求田。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。